གང་ལྟར།གོང་ཞུས་སྐུ་ཞབས་པའོ་ཐོན་ལགས་ཀྱི་རྩོམ་ཡིག་དེ་ལས་རྒྱ་ནག་གཞུང་གིས་ཡིག་ཆ་དཀར་པོ་ཟེར་བ་སྤེལ་ནས་ཧོང་ཀོང་གི་ཆབ་སྲིད་གནས་བབ་ལ་རིམ་གྱིས་འགྱུར་བ་གཏོང་གིན་པ་གསལ་བོ་ཤེས་ཐུབ།ཧོང་ཀོང་དེ་དབྱིན་ཇིས་རྒྱ་ནག་ལ་ཕྱིར་རྩིས་སྤྲད་ནས་ལོ་༡༧གྱི་རྗེས་སུ་ཧོང་ཀོང་གི་འདུ་ཤེས་འཛིན་སྟངས་ལ་བློ་ཡུལ་ལས་འདས་པའི་འགྱུར་བ་ཆེན་པོ་ཐེབས་ནས།ཕལ་ཆེར་རྒྱ་ནག་ནང་ལོགས་ཀྱི་གྲོང་ཁྱེར་ཞིག་དང་ངོ་བོ་གཡེར་མེད་དུ་གྱུར་དང་འགྱུར་གྱིན་པའི་སྐབས་འདིར།ཧོང་ཀོང་མི་མང་གིས་དངངས་སྐྲག་ཞིག་དང་མཉམ་དུ་གཞི་ནས་སྔོན་ཆད་དབྱིན་ཇིའི་བདག་སྐྱོང་སྐབས་ཀྱི་རང་དབང་དམངས་གཙོའི་སྤྱི་ཚོགས་དང་བདེ་སྐྱིད་ཀྱི་འཚོ་བ་དེའི་རིན་ཐང་ཤེས་ཡོད།རྒྱ་ནག་གི་ཧོང་ཀོང་གི་གནད་དོན་ཐད་གཏན་འབེབས་བྱས་པའི་རྒྱལ་ཁབ་གཅིག་ལ་ལམ་ལུགས་གཉིས་ཞེས་པའི་སྲིད་ཇུས་དང་།བོད་དང་ཡུ་གུར།སོག་པོ་སོགས་མི་རིགས་ཀྱི་གནད་དོན་ལ་གཞིགས་པའི་མི་རིགས་ས་ཁོངས་རང་སྐྱོང་གི་བཅའ་ཁྲིམས་ཟེར་བ་གཉིས་རྒྱལ་སྤྱིའི་སྤྱི་ཚོགས་ལ་མགོ་གཡོག་མགོ་སྐོར་དང་མི་རིགས་དེ་དག་ལ་དབང་བསྒྱུར་བྱེད་ཐབས་ཤིག་ལས་དོན་དང་གནས་བ་ཞིག་མིན་པ་ད་ལྟ་ཀུན་པོས་གསལ་བོ་ཤེས་ཡོད།